OpenLLM-France/wikimedia huggingface dataset:
# Fischbach-Göslikon

Fischbach-Göslikon Suitzako udalerria da. Argovia kantonamenduan dago, Bremgarten barrutia barrutian. 2014an 1,640 biztanle zituen 3,07 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64948
* Multimedia: Fischbach-Göslikon / Q64948
Bremgarten (AG) Niederwil (AG) Wohlen (AG) Eggenwil
# Fischbach (Birkenfeld)

Fischbach Alemaniako udalerria da. Renania-Palatinatua estatuan kokatuta dago, [[Birkenfeld (barrutia)|Birkenfeld]] barrutian. 2014an 907 biztanle zituen 4 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q676963
* Multimedia: Fischbach (near Idar-Oberstein) / Q676963
# Firuzabad

    Ez nahasi Firozabad Indiako hiriarekin.
Firuzabad (persieraz: فيروزآباد‎, Fīrūzābād; pehlevieraz: Gōr edo Ardashir-Khwarrah‎; edo Shahr-e Gūr شهر گور) Iran erdialdean, Fars probintzian dagoen hiri bat da. Xirazetik 115 kilometrora dago.
20 kilometro baino gehiagoko luzera eta 11 kilometroko zabalera duen eta iparraldetik hegoalderanzko bidea egiten duen Khoja ibaiak bustitako haran emankor batean dago. Hiria buztinezko harresi batek eta lubaki batek inguratzen dute.
Egungo hiritik 4 edo 5 kilometro ipar-mendebaldera Asdaxir I.aren suzko tenplua bezala ezagutzen den eraikin handi baten eta hiri baten hondakinak daude, eta tenpluaren atzean, ibaiak lautadan sartzeko zeharkatzen duen zintzurreko haitz baten gainean bi sasandar behe-erliebe daude. Ibaia lautadatik hegoaldeko muturrean dagoen zintzur estu batetik irteten da. Han, irandar istorioaren arabera, Alexandro Handiak, hiria hartzeko ezintasunaren ondorioz, zintzurra zeharkatuz presa bat eraiki zuen, baita, lautadan, hiri hau eta ingurukoak urperatu zituen aintzira bat eraikiz ere. Aintzira III. mendea hasi arte mantendu zen, sasanidar leinuko lehen enperadorea izan zen Asdaxir I.ak urtegia suntsitu eta hala lautada askatu zuenean. Gur izena eman zion hiri berri bat eraiki zuen, eta Farsko bost azpibanaketetako baten hiriburu bihurtu zuen. Ardaxirren oinordekoetako bat izan zen Firuz edo Peroz I.ak, barrutia, bere izena erabiliz, Firuzabad (Firuzen hiria) bezala berrizendatu zuen, baina hiriaren izena Gur bezala geratu zen Azud ed Dowlehk (949-982) bere egungo izena eman zion arte. Hiriaren izena bertan sarri bizi zelako aldatu zuen, eta Gur izenak "hilobia" ere esan nahi izatea zoritxarreko aipamenen sorrera izan zen; adibidez "Gurrera (hilobia) doan jendea sekula ez da bizirik itzultzen, gure erregea Gurrera, hirira, doa urtean askotan eta oraindik ez da hil.
Egungo barrutiak 20 herri ditu eta arroza eta garia ekoizten ditu.

## Klima

Datu klimatikoak (Firuzabad) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 13.6 | 15.0 | 19.3 | 22.5 | 29.6 | 34.2 | 36.7 | 36.6 | 33.9 | 29.0 | 22.4 | 16.9 | 25.8 |
| Batez besteko tenperatura (ºC) | 7.8 | 9.0 | 12.4 | 15.6 | 21.8 | 26.0 | 29.0 | 28.8 | 25.7 | 20.8 | 15.0 | 10.7 | 18.6 |
| Batez besteko tenperatura minimoa (°C) | 2.0 | 3.0 | 5.6 | 8.8 | 14.1 | 17.8 | 21.4 | 21.0 | 17.5 | 12.8 | 7.7 | 4.5 | 11.4 |
| Pilatutako prezipitazioa (mm) | 72 | 55 | 35 | 25 | 1 | 0 | 1 | 0 | 0 | 7 | 24 | 48 | 268 |
| Iturria: Climate-data.org ||||||||||||||

## Ikus, gainera

* Sasandar paisaia arkeologikoa Fars eskualdean

## Kanpo estekak

* Datuak: Q720952
* Multimedia: Firuzabad, Fars / Q720952
# Fiscal

Fiscal Huescako udalerria da. 2011n 318 biztanle zituen. Bere barnean herri hauek ditu: Albella, Arresa, Borrastre, Jánovas, Javierre de Ara, Lacort, Lavelilla, Lardiés, Ligüerre de Ara, Planillo, San Felices de Ara, San Juste, San Martín de Solana eta Santa Olaria de Ara.

## Kanpo estekak

* Datuak: Q598606
* Multimedia: Fiscal / Q598606
# Fisch

Fisch Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 371 biztanle zituen 6,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q570874
* Multimedia: Fisch (Saargau) / Q570874
# Fischbach (Kaiserslautern)

Fischbach (Kaiserslautern) Alemaniako udalerria da. Renania-Palatinatua estatuan kokatuta dago, [[Kaiserslautern (barrutia)|Kaiserslautern]] barrutian. 2014an 770 biztanle zituen 15,04 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654545
* Multimedia: Fischbach (bei Kaiserslautern) / Q654545
# Eume ibaia

Eume ibaia (galizieraz eta gaztelaniaz Río Eume) Espainiako Galizia erkidego autonomoan dagoen ibai bat da.
Xistral mendilerroa (880 m) mendilerroan jaiotzen da, Lugoko probintziako Muras udalerriaren A Balsa parrokian, eta 80 kilometroko ibilbidea egin ondoren, Coruñako probintziako Ares itsasadarran itsasoratzen da, Pontedeume eta Cabanas udalerrietan.

## Natura Parkea

* Fragas do Eume

## Ikus, gainera

* Galiziako geografia

## Kanpo estekak

* Datuak: Q14551
* Multimedia: Eume River / Q14551
# Eumaragma

Eumaragma Crambidae familiako tximeleta genero bat da. Bere espezie tipoa Eumaragma orthiopis da.

## Espezieak

| Espeziea | Irudia | Egoera |
| Eumaragma orthiopis | | daturik gabe |

## Kanpo estekak

* Datuak: Q5409536
# Eulália Maria Lahmeyer Lobo

Eulália Maria Lahmeyer Lobo (Rio de Janeiro, 1924ko uztailaren 17a – ibidem, 2011ko maiatzaren 31) brasildar historialaria izan zen, historiako doktoregoa lortu zuen lehen emakume brasildarra.

## Bizitza

Antônio Dias Leite eta Georgette Furquim Lahmeyer Leiteren alaba eta Antônio Dias Leite Júniorren arreba zen. Rio de Janeiroko Botafogo auzoan jaio zen. Américo Jacobina Lacombek historia irakatsi zion ikastetxean eta eragin zion.
1944an Geografia eta Historian lizentziatu zen Brasilgo Unibertsitatean, eta hurrengo hamarkadan doktoretza lortu zuen Ameriketako Historian. 1980ko hamarkadan, Fluminense Unibertsitate Federalean irakasten hasi zen eta 1998an irakasle emeritu bihurtu zen. Rio de Janeiroko Unibertsitate Federalean ere irakatsi zuen 1963tik 1985era.
Brasilgo diktadura militarrean, erregimenaren jazarpena jasan zuen, 1965ean garbitu zuten, eta 1965az geroztik irakaskuntza eten zuen denbora luzez.
2011ko maiatzaren 31n hil zen.

## Lanak

* História político-administrativa da agricultura brasileira: 1808-1889
* América Latina Contemporânea, Zahar, 1970
* Estudos Sobre a Rio Light, 2008
* Imigração Portuguesa no Brasil, Hucitec, 2001
* Rio de Janeiro Operario, Access, 1992
* História do Rio de Janeiro (bi liburukitan), Ibmec, 1978.

## Erreferentziak

* ↑ (Portugesez) Pereira de Melo, Hildete; M.C.S. Rodrigues, Lígia. Pioneiras da Ciência no Brasil. , 19 or. (Noiz kontsultatua: 2023-12-04).
* 1 2 (Portugesez) Gaspari, Elio. (2014). A Ditadura Escancarada 2. Rio de Janeiro: Editora Intrínseca ISBN 978-85-8057-408-1..
* 1 2 (Portugesez) Vainfas, Ronaldo. (1992). «Entrevista com Eulália Maria Lahmeyer Lobo» Biblioteca Digital FGV (Noiz kontsultatua: 2011-07-30).
* 1 2 (Portugesez) «Morre Eulália Maria Lahmeyer Lobo» Associação Nacional de História 2011-06-02 jatorrizkotik artxibatua (artxibatze data: 2011-08-25) (Noiz kontsultatua: 2023-12-04).

## Kanpo estekak

* Datuak: Q10278212
# Eumeces

Eumeces Scincidae familiako narrasti genero bat da. Ipar Afrikatik Indiara aurki daitezke, eta iparraldean Kaukasoan eta Asiako zentruan.

## Espezieak

* Eumeces algeriensis Peters, 1864
* Eumeces blythianus (Anderson, 1871)
* Eumeces cholistanensis Masroor, 2009
* Eumeces indothalensis Khan & Khan, 1997
* Eumeces schneideri (Daudin, 1802)

## Kanpo estekak

* Datuak: Q992551
* Multimedia: Eumeces / Q992551
* Espezieak: Eumeces
# Eulàlia Reguant

Eulàlia Reguant i Cura (Bartzelona, Katalunia, 1979) kataluniar politikaria, matematikaria eta ekintzaile politikoa da. Kataluniako Parlamentuko diputatua izan zen 2015eko urriaren 26tik 2017ko urriaren 11ra Herri Batasun Hautagaitza - Dei Eratzailea koalizioarekin Bartzelonako barrutian aurkeztuta. Gaur egun Bartzelonako Udaleko zinegotzia da CUP-Capgirem koalizioarekin eta 2018ko otsailetik Herri Batasun Hautagaitzako Idazkaritza Nazionaleko kidea da.

## Bizitza

Matematikan lizentziaduna da Bartzelonako Unibertsitatean. Setem eta Associació Justícia i Pau-en egin du lan. Gaur egun, Lafede.cat-Organitzacions per a la Justícia Global egiten du lan. Finantza etikoetan aditua, Associació Fiare Catalunyako eta Sant Antoni auzoko Ateneo Layreteko bazkidea da.
2015eko udal hauteskundeetan Herri Batasuneko Hautagaitzaren 4. postuan joan zen Bartzelonarako hautes-zerrendan.
2015eko Kataluniako Parlamenturako hauteskundeetarako Herri Batasun Hautagaitza - Dei Eratzailea koalizioko hautagaia izan zen Bartzelonako barrutitik aurkeztuta. Eserlekua lortu eta XI. legegintzaldiko diputatua izan zen.
* Datuak: Q21085452
* Multimedia: Eulàlia Reguant i Cura / Q21085452
# Erruduntasun sentimendu

Erruduntasun sentimendua pertsona batek gertaera larri baten aurrean behar bezala jokatu ez duela sentitzen edo pentsatzen duenean gertatzen da. Psikoanalisian sarri landutako gaia da. Nietzscheren planteamenduetatik abiatuta, eta estoikoen filosofiari jarraiki, askatasuna bizitza naturalaren araberako jokaera da: vivere secundum natura, latinezko esamoldeaz. Horrela, pertsona batek ekintzen gain duen ardura ukatu egiten du erabat eta Kanten pentsaeraren zutarria den nahimen askea asmakeria metafisikotzat jotzen da, giza bulkadak ahultzeko. Iritzi horiei jarraiki, beraz, inor ez da bere ekintzen edo izatearen arduradun: ekintza moralak borondate askearen arabera gauzatuak badira, orduan, ez dago ekintza moralik.
Ildo horretatik, Sigmund Freudek erruduntasunik gabeko ingurunean jatorri judu-kristau arau eta aginduak lekuz kanpo daudela iritziko dio. Superniarekin kanpotik ezarritako lege moral multzoa adierazten du, giza kolektibitatea arautzea helburu dutenak. Honek “ni” kontzientearen nahiak eta “hura” subkontzientetik datozen bulkadak ekiditea du helburu. Horrela, erruduntasun sentimendua “ni”an sortzen da, “super ni”aren aginduaren eta bulkaden arteko dialektika dela medio.
Judu-kristau moralean, ongi morala nahita senen aurka egitea da, eta hauei bide ematea gaizki morala. Instintuen errepresioa da, beraz, ezartzen den agindua. Freud "instintuzko bulkada batek errepresioa jasaten duenean, bere libidozko elementuak sintoma bilakatzen dira, eta erruduntasun sentimendu, berriz, osagai oldarkorrak " adierazpena behar eta proposizio gisa formulatzera ere helduko da. Nietzschek berak, ahultasun gisa ikusten du damua: ekintza bat egokia izan dadin, denbora amaiezin errepikakorrean beti egingo litzakeen ekintza behar du izan, egoera horretan beti erabaki berdina gauzatuz.

## Kanpo estekak

* Datuak: Q628939
* Multimedia: Guilt (emotion) / Q628939
# Erruda

Erruda (Ruta) errutazeoen familiako genero baten izen arrunta da, Mediterraneon, Makaronesian eta hego-mendebaldeko Asian jatorria duena. 8 eta 40 espezie inguru ditu barnean, ezagunena erruda usainduna izanda.
Sendabelar ezagunak dira.

## Erreferentziak

* ↑ Vaughan, J. G.; Judd, P. A.. (2006). The Oxford Book of Health Foods. Oxford University Press ISBN 978-0-19-280680-2..

## Kanpo estekak

* Datuak: Q165250
* Multimedia: Ruta / Q165250
* Espezieak: Ruta
# Errudimentu (argipena)

Errudimentu hitzak adiera zenbait ditu:
* biologian, errudimentu edo primordioa, guztiz garatu gabeko organo edo ehuna;
* perkusio instrumentuetan, errudimentua, oinarrizko perkusio andana sinplea.
# Errugbi

Errugbi honakoa izan daiteke:
* Errugbi (kirola), kirolaren forma orokorra.
* Hamabosteko errugbi, hamabost jokalarirekin egiten den modalitatea, 1924ra arte kirol olinpikoa.
* Hamahiruko errugbi.
* Zazpiko errugbi, kirol olinpikoa 2016tik.
# Errugbia Olinpiar Jokoetan

Errugbia Udako Olinpiar Jokoetan ohikoa izan zen XX. mendearen hasierako edizioetan, baina 1924an izan zuen azken ekitaldia. 2016tik aitzina, zazpiko errugbia dago olinpiar egitarauan.

## Errugbi XV

| Urtea | | | |
| 1900 | Frantzia | Alemania Britainia Handia | - |
| 1904 | ez jokatua |
| 1908 | Australasia | Britainia Handia | - |
| 1912 | ez jokatua |
| 1916 | Lehen Mundu Gerra |
| 1920 | Estatu Batuak | Frantzia | - |
| 1924 | Estatu Batuak | Frantzia | Errumania |
* Australasia, Australia eta Zeelanda Berria batera hartzen zituen taldea izan zen.

## Zazpiko errugbia

Gizonezkoak :
| Urtea | | Emaitza | | | Emaitza | Laugarrena |
| 2016 | Fiji | 43-7 | Britainia Handia | Hegoafrika | 54-14 | Japonia |
| 2020 | Fiji | 27-12 | Zeelanda Berria | Argentina | 17-12 | Britainia Handia |
| Emakumezkoak ||||||||
| Urtea | | Emaitza | | | Emaitza | Laugarrena |
| 2016 | Australia | 24-17 | Zeelanda Berria | Kanada | 33-10 | Britainia Handia |
| 2021 | Zeelanda Berria | 26-12 | Frantzia | Fiji | 21-12 | Britainia Handia |

## Kanpo estekak

* Datuak: Q429887
* Multimedia: Rugby union at the Olympics / Q429887
# Flor M. Salvador

Flor Guadalupe Mojarraz Salvador (Ciudad del Carmen, 1998ko abenduaren 25a) mexikar idazlea da. Boulevard eleberriarengatik da ezaguna, hasiera batean Wattpad bidez argitaratu zena.

## Biografia

Mexiko hego-ekialdeko Campeche estatuan dagoen Ciudad sel Carmen uhartean jaio zen. 15 urte zituela Wattpad online plataforman hasi zen eleberriak idazten. "Ekilorhe" ezizena erabili zuen hasieran. Gutxinaka ezagun egin zen.
One Direction eta 5 Seconds of Summer musika taldeen zalea da eta 5 Seconds of Summer talde australiarra oinarri hartuz "fanfiction" bat osatu zuen, Boulevard izena zuena. Luke Howland pertsonaia da protagonista, 5 Seconds of Summer taldeko Luke Hemmingsen antzirudiko egin zuena.
2020ko maiatzaren 17an argitaratu zen Boulevard sagako aurreneko liburu fisikoa. 2021 urtean Latinoamerika guztian zehar liburuak sinatzen ibili zen. Urte hartako abenduan Boulevard sagaren liburu biak argitaratuko zirela esan zuten Flor M. Salvadorrek eta Penguin Random House argitaletxe espainiarrak; Boulevard. Libro I: La Versión De Flor eta Boulevard Libro II: Después De Él.

## Liburuak

* Boulevard (Editorial Naranja, 2020)
* Silence (Cosmo Editorial, 2021)
* Boulevard saga
** Boulevard N°1: La Versión de Flor (Montena, 2022)
** Boulevard N°2: Después De Él (Montena, 2022)

## Erreferentziak

* 1 2 (Gaztelaniaz) lecturalia.com. «Flor M. Salvador: libros y biografía autora» Lecturalia (Noiz kontsultatua: 2023-02-22).
* ↑ (Gaztelaniaz) «BOULEVARD - FLOR SALVADOR | Alibrate» www.alibrate.comundefined (Noiz kontsultatua: 2023-02-22).
* ↑ (Gaztelaniaz) lecturalia.com. Silence - Flor M. Salvador. (Noiz kontsultatua: 2023-02-22).

## Kanpo estekak

* Datuak: Q113587310
# Flor de mayo (Topolobampo)

Flor de mayo (Topolobampo) Roberto Gavaldónek 1959an zuzenduriko film dramatikoa da. Vicente Blasco Ibáñezen izen bereko eleberrian oinarrituta dago.

## Sinopsia

Oharra: Atal honek istorio osoa edo amaiera argitzen du.
Jim marinel estatubatuarra Topolobampora itzuliko da, Pepe lagun zaharrarekin elkartzeko eta sakonean izkirak arrantza ditzatela proposatzeko. Duela zenbait urte, Pepe gizon bat jotzeagatik espetxe-zigor laburra betetzen ari zela, haren emazte Magdalenarekin amodio-kontu bat izan zuen Jimek. Peperen ustez berea den semea, Jimena da egiaz. Arrantzale batek menturaz esandako zerbait susmo eta jelosia biziak piztuko ditu Peperengan, eta horrek eragina izango du semearengan eta familiaren bizitzan. Bitartean, berriz ere Jimekin harremanean hasiko da Magdalena.

## Aktoreak

* María Félix: Magdalena Gamboa
* Jack Palance: Jim Gatsby
* Pedro Armendáriz: Pepe Gamboa
* Juan Múzquiz: Pepito
* Carlos Montalbán: Nacho
* Paul Stewart: Pendergrest
* Jorge Martínez de Hoyos: Rafael Ortega
* Emma Roldán: Carmela
* Domingo Soler: apaiza

## Erreferentziak

* ↑ Paranaguá, Paulo Antonio. (1995). Mexican Cinema. British Film Institute, 193 or..
* ↑ sansebastianfestival.com

## Kanpo estekak

* Datuak: Q3881961
# Flora

Botanikan, flora toki batean hazten diren landare-espezieen multzoa da, adibidez, kontinente, eskualde edo penintsula batean. Landaredia zabalagoa da, floraren arreta espezieetan bakarrik jartzen delako.
Izena latinezkoa da, izan ere Flora lore, lorategi eta udaberriaren erromatar jainkosa izan zen.

## Tratatuak

Landareen tratatuek ohituraz flora izena zuten. Hona hemen nagusienetariko batzuk:
* Flora Londinensis, William Curtis. Ingalaterra 1777- 1798
* Flora Graeca, John Sibthorp. Ingalaterra 1806 - 1840
* Flora Danica, Simon Paulli. Danimarka, 1847.
* Flora Jenensis, Heinrich Bernhard Rupp Alemania, 1718.
* Flora Scorer, Paolo Di Canio. 1723.
* Flora Suecica, Carolus Linnaeus. 1745.
* Hortus indicus malabaricus, Hendrik van Rheede. India 1683–1703
* Flora Javae, Carl Ludwig Blume eta Joanne Baptista Fischer. Indonesia, 1828.

## Flora Wikipedian

* Flora kontinentearen arabera
* Flora herrialdearen arabera

## Erreferentziak

* ↑ Harluxet Hiztegi Entziklopedikoa. Landaredi. .

## Ikus, gainera

* Bioma
* Ekosistema
* Fauna

## Kanpo estekak

* Datuak: Q131449
* Multimedia: Flora / Q131449
# Flor do Sertão

Flor do Sertão Brasilgo udalerri bat da, Santa Catarina estatuan kokatua. 1.783 biztanle ditu 58,735 km²ko eremuan.

## Ikus, gainera

* Santa Catarina

## Kanpo estekak

* Datuak: Q1758986
* Multimedia: Flor do Sertão / Q1758986
# Flor da Serra do Sul

Flor da Serra do Sul Brasilgo udalerri bat da, Paraná estatuan kokatua. 4.364 biztanle ditu 238,907 km²ko eremuan.

## Ikus, gainera

* Paraná

## Kanpo estekak

* Datuak: Q1773344
* Multimedia: Flor da Serra do Sul / Q1773344
# Flor de canciones populares vascas

Flor de canciones populares vascas (Euskal kantu herrikoien sorta) 1948ko urriaren 25ean, Jorge de Riezu izengoitiaz Casto Intza kaputxinoak euskaraz zein gaztelaniaz plazaratu zuen liburuaren izenburua da. Argitalpena Buenos Airesko Ekin argitaletxean egin zuen. Euskal Herriko abesti herrikoien bilduma da. Liburuan ehun piezak bildu zituen, 98 abesti eta bi doinu, gehienak Nafarroa Garaiko eta Ipar Euskal Herrikoak. Frankismo garaian nahiz eta erbestean argitaratutako lana izan, benetako erreferentziazko liburua izan zen.

## Erreferentziak

* ↑ https://www.soinuenea.eus/es/flor-de-canciones-populares-vascas/er-12743/#

## Kanpo estekak

* (Gaztelaniaz):Liburu osoa digitalizatuta.
* Datuak: Q124061847
# Fernando Lugo

Fernando Armindo Lugo Méndez (San Solano, Paraguai, 1951ko maiatzaren 30-) paraguaiar apezpiku katoliko ohia eta politikaria da. 2008-2012 bitartean Paraguaiko presidentea izan zen.

## Biografia

1977an apaiztu eta ondoren Ekuadorrera misiolari joan zen. Bere ibilbidean Askapenaren teologiaren planteamenduetatik gertu kokaturik egon zen. Erromako Pontificia Universitas Gregorianan soziologia ikasi zuen. 1987an Paraguaira itzuli zen. 1994an apezpiku izendatu eta San Pedroko elizbarrutira bidali zuten. Bertan, lurrik gabeko nekazariei laguntzen saiatu zen. Apezpikutza uzteko baimena eskatu zuen eta 2005eko urtarrilaren 11n Joan Paulo II.a aita santuak oniritzia eman zion haren ukoari.
2008ko apirilaren 20ko Paraguaiko hauteskunde presidentzialetan APC Aldaketarako Batasun Abertzalea ezkerreko eta zentro-ezkerreko koalizioaren hautagaia izan zen eta hauteskundeen irabazle atera zen. 2008ko abuztuaren 15ean presidente kargua hartu zuen.
2012ko maiatzean nekazari talde batek Curuguaty herriko Campos Morombi lur jabego handia okupatu zuen. Horren ondoren izandako liskarretan 11 nekazari eta 6 poliziakide hil ziren. Ekainaren 22an Paraguaiko Senatuak Lugo heriotza horien erantzule jo eta presidente kargutik kendu zuen, bere eginbeharrak ongi egin ez zituela iritzita.

## Erreferentziak

* ↑ Elkarrizketa. Fernando Lugo (Paraguaiko presidente hautatua) Berria.info
* ↑ Paraguai, zailtasunen eta itxaropenaren artean Gara.naiz.info
* ↑ Francisco PEREGIL: Al menos 16 muertos en el desalojo de una hacienda en el noreste de Paraguay Elpais.com
* ↑ Federico Franco da Paraguaiko presidente berria, Fernando Lugoren partez Berria.info
* Datuak: Q151879
* Multimedia: Fernando Lugo / Q151879
# Fernando Loizu Irigoien

Fernando Loizu Irigoien -Loizu- (Auritz, 1918ko maiatzaren 20a-?) nafar pilotaria izan zen.

## Bizitza

Erremonteko pilotaria. Auritzen jaio zen, 1918ko maiatzaren 20an, eta 1933an hasi zuen bere ibilbide pilotistikoa. Aurrelari postuan jokatu zuen.

## Erreferentziak

* (Gaztelaniaz) «LOIZU IRIGOYEN, Fernando - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-11-04).

## Kanpo estekak

* Datuak: Q109399172
# Fernando López

Fernando Martin López Pérez (Buenos Aires, 1986ko martxoaren 14a) argentinar-espainiar errugbilaria da, harroin postuan aritzen dena.

## Bizitza

Fernando López Buenos Airesen jaio zen, 1986ko martxoaren 14an. Bertako San Marcos klubean hasi zen errugbian, 13 urte zituelarik. 2007-08 denboraldian Bera Berak kontratatu zuen, baina hurrengo urtean San Marcosera itzuli zen. 2009-2014 bitartean Buenos Airesko Club Pucará talde profesionalean aritu ondoren, Frantziako Pro D2ko RC Massyren deia jaso zuen; bi denboraldi egin zituen bertan.
2016an, Ordizia Rugby Elkarteak fitxatu zuen. Lau denboraldiz jokatu zuen Espainiako Ohorezko mailan Goierriko taldearekin. Beste urte bateko kontratua bazuen ere, 2020ko irailean, COVID-19 pandemiak eragindako ziurgabetasunaren ondorioz, Espainiako ligatik kanpo lan egiteko aukera bilatu behar izan zuen. Beraz, Stado Tarbesera joan zen, Championnat National sortu berrian aritzeko. Hurrengo urtean, CO Berre XVera aldatu zen.
Espainiar arbasoak zituenez, Espainiako errugbi selekzioarekin jokatzeko eskubidea zeukan. 2015eko otsailaren 7an egin zuen debuta, Madrilen, Errusiaren kontra.

## Palmaresa
### Espainiako errugbi selekzioa

* Europako Nazioen Errugbi Kopa
** bigarrena: 2019, 2020

## Erreferentziak

* ↑ Bera, Jose Antonio. Fernando López: el capitán que sobrevivió al terremoto. Revista H, 2020ko urtarrilak 20, revistah.org (Noiz kontsultatua: 2022-12-24).
* ↑ Ampo Ordiziak Fernando Lopez arroina fitxatu du. Goierriko Hitza, 2016ko uztailak 1, goierri.hitza.eus (Noiz kontsultatua: 2022-12-24).
* ↑ Fernando Lopezek ez du Ordizian jokatuko. Goierriko Hitza, 2020ko irailak 8, goierri.hitza.eus (Noiz kontsultatua: 2022-12-24).
* ↑ Spain (24) 43 - 20 (13) Russia (FT). en.espn.co.uk (Noiz kontsultatua: 2022-12-24).

## Kanpo estekak

* Datuak: Q105394257
# Fernando Lázaro Carreter

Fernando Lázaro Carreter (Zaragoza, 1923ko apirilaren 13a - Madril, 2004ko martxoaren 4a) espainiar hizkuntzalaria izan zen.

## Bizitza

Salamancako eta Madrilgo Unibertsitate Autonomoko katedraduna izan zen. Irakasle laguntzaile eta irakasle bisitari izan zen Europa eta Estatu Batuetako hainbat unibertsitatetan. 1972az geroztik, Espainiako Errege Akademiako (Real Academia Española, RAE) kide izan zen eta, 1991tik 1998ra bitartean, bi aldiz aukeratu zuten akademiako zuzendari. Kargu horretan jardun zen urteetan, aldaketa handia izan zuten Akademia barruko lanek, ikerketa lexikografikoak eta hiztegi berriak sortzeko datu-base informatikoen erabilera bultzatu baitzen, besteak beste.
Haren lanen artean, honakoak aipagarriak dira: Cómo se comenta un texto literario (1957, Nola egin literatura-testu baten kritika); Diccionario de términos filológicos (1963, Hitz filologikoen hiztegia); Estilo barroco y personalidad creadora (1966, Estilo barrokoa eta nortasun sortzailea); Lazarillo de Tormes en la Picaresca (1973, Tormesko itsumutila Pikareskan); Estudios de poética (1976, Poetika-ikerketak); Estudios de Lingüística (1980, Hizkuntzalaritza-ikerketak). 1997an El dardo en la palabra (Gezia hitzean) liburua argitaratu zuen, gaur egungo espainieraren erabileran aurkitzen diren aldrebeskeriei buruz hainbat egunkaritan idatzitako artikuluen bilduma, irakurleen artean arrakasta handia izan zuena. Espainian eta nazioartean sari ugari irabazi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2755472
* Multimedia: Fernando Lázaro Carreter / Q2755472